Hídomlás Újdelhiben | 24.hu
Hídomlás Újdelhiben
2009. 07. 12. 11:35	Összeomlott egy épülő híd egyik szelvénye vasárnap az indiai fővárosban, Újdelhiben. Öt ember meghalt, 20 megsérült. A hibás pillérfej okozta a balesetet.	A rendőrség tájékoztatása szerint a baleset akkor történt, amikor a munkások betonelemeket helyeztek a híd egyik pillérére. Úgy tűnik, hogy ez utóbbi nem tudta megtartani a ráhelyezett terhet. Az építmény a metróhálózat része lesz. A mentőalakulatok további holttestek után kutatnak a romok között. A híd roncsai (fotó: MTI/EPA)
Nyolc hónap alatt ez már a második baleset a metróépítkezésen. Tavaly októberben két ember meghalt, 16 megsérült, amikor a város keleti részében egy másik épülő híd összeomlott és darabjai egy buszra zuhantak. Ajánlom a Facebookon
Súlyos kompbaleset Haitinál	×